Die Suid-Kaap kry reën!
JY LEES NOU Die Suid-Kaap kry reën!
Ramaphosa: 1913 afsnydatum vir grondhervorming nie aanvaarbaar
Die deurdringende reën wat sedert gister in die Suid-Kaap val, gaan weiding ’n hupstoot gee, sê mnr. Hoppies Uys van die plaas Kliprivier, Swellendam.
Mnr. Henk de Beer, hoofbestuurder van bedrywe by Sentraal-Suid Koöperasie op Swellendam, het vanoggend gesê 80 mm reën is reeds by Swellendam se silo gemeet, terwyl Albertinia 52 mm reën gekry het, Heidelberg 68 mm, Krombeksrivier 52 mm, Ashton 15 mm, Protem 53 mm en Riversdal 45 mm. “Dit reën steeds. Dis gelukkig nie harde stortreën nie.”
Altesaam 80 mm reën is reeds by die Swellendam-silo’s gemeet. Foto: Amelia Genis
De Beer sê die reën kan ook riviere en besproeiingsdamme aanvul en boere help wat somergewasse wil plant. Die meeste boere in daardie omgewing het klaar koring, kanola en gars geoes.
Mnr. Lourens van Eeden van die plaas Vleitjie by Swellendam het gister gesê die reën val “kollerig en sulke vreeslike harde buie”. Hy het toe nog net 15 mm gemeet.
Landbou.com het ook berig gekry van 10 mm tot 40 mm op Robertson en 70 mm in Port Elizabeth.
Reën: Somersaaiboere se senuwees knaag
Reën in Augustus help suidelike Wes-Kaap
Sagte en Liefdevol
Ek is n baie sagte en liefde volle mens. mal oor die buite lewe en om lekker te kuier saam vriende en familie